potpourri
Potpourri, (fr., oversat fra sp. olla podrida, navn på stærk gryderet, af olla 'gryde' og afledn. af pudrir 'rådne'), i musikken en komposition, der omfatter et antal forskellige melodier, fx folkeviser eller temaer fra et større værk, fremført efter hinanden og uden decideret bearbejdelse. Princippet anvendes bl.a. i den såkaldte potpourriouverture, der indleder visse operaer, se ouverture.